

**Návrh Všeobecne záväzné nariadenie obce Šelpice**

**č. 1/2022**

**o udržiavaní čistoty v obci a ochrane verejnej zelene**

Obecné zastupiteľstvo v Šelpiciach na základe ustanovenia § 6, § 11 ods. 4 písm. g) a § 4 ods. 5 písm. a) bod 2. zákona Slovenskej národnej rady č. 369/1990 Zb. o obecnom zriadení v znení neskorších predpisov vydáva toto všeobecne záväzné nariadenie obce Šelpice (ďalej len „VZN“):

**Návrh VZN:**

Vyvesený na úradnej tabuli dňa : 22.6.2022

Zverejnený na web stránke obce dňa : 22.6.2022

**VZN schválené dňa**:.............**Uznesením č.** ........

VZN vyvesené na úradnej tabuli obce dňa: ............

VZN zvesené z úradnej tabule obce dňa: ..............

**Článok 1**

**Rozsah pôsobnosti**

Toto všeobecne záväzné nariadenie sa vzťahuje na reguláciu činností a stanovenie povinností

na verejných priestranstvách a verejnej zeleni. Verejné priestranstvo definuje osobitný predpis

v § 2 b, ods. 1 zákona č. 369/1990 Zb. o obecnom zriadení. Verejná zeleň je zeleň prístupná

všetkým občanom bez obmedzenia a slúži na všeobecné užívanie.

**Článok 2**

**Udržiavanie čistoty a ochrana verejnej zelene**

(1) Každý je povinný počínať si tak, aby svojím konaním nespôsobil znečistenie alebo

poškodenie verejného priestranstva a verejnej zelene. Verejné priestranstvá a verejnú zeleň je

možné užívať len v súlade s ich účelom a príslušnými právnymi predpismi.

(2) Zakazuje sa na verejnom priestranstve:

a) ukladať a skladovať materiál všetkého druhu na dobu dlhšiu ako je nevyhnutné,

b) ukladať a skladovať odpad bez povolenia obce,

c) ukladať odpad vedľa nádob na ich zber,

d) vyberať a rozhadzovať predmety a odpad z nádob na komunálny odpad a triedený zber,

e) spaľovať odpad,

f) odhadzovanie odpadkov, žuvačiek, alebo cigaretových ohorkov,

g) znečisťovanie pľuvaním, zvratkami, močením, fekáliami,

h) vypúšťať alebo vylievať odpadovú vodu, čistiace prípravky, rozpúšťadlá, farby, oleje a iné

podobné látky, alebo tekutiny,

i) vyhotovovať akýmikoľvek prostriedkami nápisy, zobrazenia, grafity a umiestňovať plagáty,

reklamy, inzeráty mimo obcou schválených miest,

j) zakladať oheň, grilovať, stanovať, alebo prespávať mimo miest na to určených, alebo

povolených obcou,

k) parkovanie vozidla, ktoré znemožňuje kosenie a údržbu zelene a odvoz odpadu,

l) umývať motorové vozidlá,

m) prevádzkovať motorové vozidlá, ktoré svojím nákladom znečisťujú verejné priestranstvá

alebo znečisťovať ich unikajúcimi pohonnými látkami, prevádzkovými náplňami

motorových vozidiel alebo vypúšťaním splaškov,

n) kŕmenie voľne sa pohybujúcich zvierat,

o) voľný výbeh psov a iných domestikovaných a spoločenských zvierat.

(3) Každý je povinný pri nakladaní a vykladaní tovaru alebo iného materiálu a nákladu na

verejnom priestranstve zabezpečovať čistotu tohto priestranstva. Každé znečistenie musí byť

bez zbytočného odkladu na náklady a zodpovednosť pôvodcu znečistenia ním odstránené.

(4) Každý majiteľ psa alebo iného zvieraťa je povinný bezodkladne odstrániť jeho psom, alebo iným zvieraťom spôsobené znečistenie verejného priestranstva.

(5) Čistenie verejných priestranstiev, ochranu a údržbu verejnej zelene zabezpečuje obec.

(6) Zimnú údržbu miestnych komunikácií a chodníkov zabezpečuje obec.

**Článok 3**

**Sankcie**

Porušenie ustanovení tohto nariadenia je postihnuteľné podľa osobitných predpisov 1).

**Článok 4**

**Záverečné ustanovenia**

(1) Toto všeobecne záväzné nariadenie bolo schválené obecným zastupiteľstvom

dňa ..................

(2) Toto všeobecne záväzné nariadenie nadobúda účinnosť 15. dňom od vyvesenia na úradnej

tabuli obce dňa: ......

**Týmto VZN sa ruší VZN č. 1/2013 zo dňa 19.4.2013.**

Ružena Opálková

starostka obce

1/Zákon č. 372/1990 Zb. o priestupkoch v znení neskorších predpisov